আজ আকাশে দেখতে পারবেন এক মহাজাগতিক দৃশ্য! কী সেটি?

ওয়েব ডেস্ক : নতুন বছরে এক মহাজাগতিক দৃশ্য দেখতে চলেছেন মহাকাশপ্রেমীরা। শনিবার, ৩ জানুয়ারি ২০২৬ সালে চলতি বছরের প্রথম ‘সুপারমুন’ (Super Moon) দেখা যাবে। এটিকে অন্য নামও দেওয়া হয়েছে। সেটি হল ‘উলফ সুপারমুন’ (Wolf Supermoon)। জ্যোতির্বিদরা জানাচ্ছেন, সাধারণ পূর্ণিমায় তুলনায় আজকে চাঁদ (Moon) আকারে বড় ও উজ্জ্বল দেখাবে।

জ্যোতির্বিদরা জানাচ্ছেন, চাঁদ যখন পৃথিবীর (Earth) সবথেকে কাছে অবস্থান করে তাকে ‘পেরিজি’ বলা হয়। শনিবার চাঁদের অবস্থান হবে পৃথিবী থেকে ৩ লক্ষ ৬২ হাজার কিলোমিটার। যার ফলে চাঁদকে আজ সাধারণ পূর্ণিমার তুলনায় ৬ থেকে ১৪ শতাংশ বড় দেখাবে। ১৩ থেকে ৩০ শতাংশ বেশি উজ্জ্বল দেখাবে। জ্যোতির্বিজ্ঞানের ভাষায় জানুয়ারির পূর্ণিমাকে বলা হয়ে থাকে ‘উলফ মুন’। এদিন সূর্যের আলো চাঁদের উপর বেসি প্রতিফলিত হবে। ফলে চাঁদকে সবথেকে বেশি উজ্জ্বল দেখাবে

আরও খবর : “কাকে শাস্তি দিচ্ছি,” মুস্তাফিজুর বিতর্কে বিরাট মন্তব্য শশী থারুরের

ভারতে এই ‘উলফ সুপারমুন’ (Wolf Supermoon) সন্ধ্যার পর থেকেই আকাশে লক্ষ্য করা যাচ্ছে। দিগন্তের কাছাকাছি থাকার কারণে চাঁদকে কিছুটা হলুদ ও কমলা রঙের দেখাতে পারে। সারারাত আকাশে তা দেখা যাবে। এদিন চাঁদের পাশাপাশি বৃহস্পতিকেও বেশ উজ্জ্বল দেখাবে।

তবে এই মহাজাগতিক বিশেষ দৃশ্য দেখার জন্য কোনও রকমের যন্ত্রের প্রয়োজন পড়বে না। তা উপভোগ করা যাবে খালি চোখেই। তবে হাতের কাছে টেলিস্কোপ বা দূরবিন থাকলে তা আরও পরিস্কার দেখা যাবে। আকাশ পরিস্কার থাকলে আজকের এই বিশেষ দৃশ্য ভালোভাবেই উপভোগ করতে পারবেন সকলে।

দেখুন অন্য খবর :

The post আজ আকাশে দেখতে পারবেন এক মহাজাগতিক দৃশ্য! কী সেটি? first appeared on KolkataTV.

The post আজ আকাশে দেখতে পারবেন এক মহাজাগতিক দৃশ্য! কী সেটি? appeared first on KolkataTV.